Flandrio

275px La flandra Regiono : 135px La flandra Komunumo : 135px La provincoj de Flandrio275px Oficiala lingvo  nederlanda Sidejo de la parlamento kaj registaro  Bruselo Ministroprezidanto  Jan Jambon(ekde 2019) Areo  13 522 km² Loĝantoj   () Loĝdenso  442/km² Regiona himno  De Vlaamse Leeuw

Flandrio aŭ Flandrujo estas la norda parto de Belgio, kie la oficiala lingvo estas la Nederlanda lingvo. Flandrio konsistas el la Flandra Regiono kaj la Flandra Komunumo. La administra sidejo de la Flandra Parlamento, kiu okupiĝas pri la rajtigoj de la Regiono kaj la Komunumo, troviĝas en Bruselo. Tio en si estas iom rimarkinda, ĉar nuntempe en Bruselo plej multaj homoj parolas la francan kaj ĉar la ĉefurbo de Belgio estas aparta lingve neŭtrala regiono, la Brusela Ĉefurba Regiono.

Oni ne konfuziĝu inter la nuntempa Flandrio kaj la historia Graflando Flandrio. Tiu konsistis el la provincoj Orienta kaj Okcidenta Flandrio, Franca Flandrio kaj la nederlanda provinco Zelanda Flandrio. En Francio la termino "Flandrio" estas ankaŭ uzata por la francaj departementoj 'Nord' kaj 'Pas-de-Calais'.

 Flandraj provincoj 
maldekstra1 Antverpeno
2 Limburgo
3 Orienta Flandrio
4 Flandra Brabanto
5 Okcidenta Flandrio

 Grandaj urboj 
 Antverpeno
 Bruĝo
 Gento
 Haselto
 Loveno
 Meĥleno

 Registaro 

Flandrio ekde la ŝtata reformo estas aparta ŝtata institucio kun propra registaro, propra parlamento, propra buĝeto kaj (limigitaj) propraj enspezoj. La Flandra Parlamento elektiĝas ĉiun kvinan jaron. Ĝi havas laŭleĝajn rajtigojn en la regiono Flandrio kaj por ĉiuj flandraj instancoj, kiel nederlandlingvaj lernejoj (inkluzive de tiuj en Bruselo), sed ankaŭ por la franclingvaj lernejoj en la flandraj komunumoj kun facilecoj por franclingvanoj. La Flandra Parlamento ankaŭ indikas la ministrojn de la flandra registaro. Daŭre la rajtigoj de la Belga federacia ŝtato kaj Flandrio evoluas. Flandrio insistas pri pli da aŭtonomio.

 Vidu ankaŭ 
 Izeropilgrimado
 Kanono de Flandrio
 In Flanders Fields, poemo
 La Leono de Flandrujo (libro)


Kategorio:Geografio de Belgio
Kategorio:Regionoj en Eŭropo
Kategorio:Aŭtonomaj regionoj